Politiet fant død person i boligområde i Oslo
Liket ble funnet ved 21.20-tiden onsdag kveld i Libakkfaret ved Brattlikollen på Ekeberg, sørøst for Oslo sentrum. - Vi har en formening om hvem den døde personen er, men vi har ikke foretatt full identifisering. Likevel har vi varslet de pårørende om at det kan være den savnede personen, forteller Morten Wik, som er vaktleder ved krimvakta i Oslo politidistrikt, til VG Nett ved 13.20-tiden. 30. juni ble det meldt en 56 år gammel mann savnet på Barattlikollen, melder NTB. Tordag morgen var flere kriminalteknikere på stedet for å undersøke området. Ifølge Wik bærer liket preg av å ha ligget en stund. - Det er for tidlig å si om det har skjedd noe kriminelt, men for øyeblikket er det ingenting som tyder på det. Vi venter på svar fra obduksjonen, sier Wik. Den døde personen ble funnet i en tett bevokst skråning nær Libakkfaret 8 i boligområdet som ligger sørøst for Oslo sentrum. Torsdag ettermiddag er sperringene som ble satt opp tidligere på dagen tatt ned. - Arbeidet på stedet er nå ferdig, opplyser Wik.
Politiet sperret torsdag morgen av et større område etter et likfunn på Ekeberg i Oslo.